సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
'బ్రూస్ లీ'తో పోటీపడనున్న 'అఖిల్' ?
అఖిల్ అక్కినేని హీరోగా తెరకెక్కుతున్న అఖిల్ మూవీ, రాంచరణ్ హీరోగా వస్తున్న బ్రూస్ లీ మూవీతో పోటీపడనుందని సమాచారం.
TNN | Updated:
Sep 9, 2015, 06:23PM IST
అఖిల్ అక్కినేనిని హీరోగా పరిచయం చేస్తూ డైరెక్టర్ వి.వి. వినాయక్ తెరకెక్కిస్తున్న అఖిల్ మూవీ , రాంచరణ్ హీరోగా వస్తున్న బ్రూస్ లీ మూవీతో పోటీపడనుందని సమాచారం. ఇటీవలే నాగ్ బర్త్‌డే సందర్భంగా ఫస్ట్ లుక్ రిలీజ్ చేసిన అఖిల్ మేకర్స్.. సినిమాని దసరా కానుకగా ఆడియెన్స్ ముందుకు తీసుకురావాలని ప్లాన్ చేస్తున్నారు. అటు బ్రూస్ లీ సినిమా కూడా దసరా రేస్‌లో వుంది. దీంతో ఈ రెండు సినిమాల మధ్య కచ్చితంగా గట్టి పోటీ తప్పదనే టాక్ వినిపిస్తోంది. విచిత్రం ఏంటంటే, ఈ రెండు సినిమాల్లో మార్షల్ ఆర్ట్స్, ఫైటింగ్, యాక్షన్ సీక్వెల్స్ మెయిన్ కాన్సెప్ట్‌గా స్టోరీని డిజైన్ చేసుకున్నారు దర్శకులు. అఖిల్ సినిమాలో మూడు పాటలు మినహా షూటింగ్ మొత్తం పూర్తయ్యింది. ప్రస్తుతం ఆస్ట్రియాలో ఓ పాట షూటింగ్‌లో బిజీగా వున్న యూనిట్ అది పూర్తి కాగానే అటునుంచి అటే స్పెయిన్‌కి వెళ్లనుంది. అక్కడే ఆ మిగతా రెండు పాటలు కూడా షూటింగ్ షెడ్యూల్ చేశారు. అఖిల్‌కి ఇదే మొదటి సినిమా అయినా... ఈ సిసింద్రీ హీరోగా ఎంట్రీ ఇవ్వబోతున్న సినిమా ఎలా వుండనుందా అనే ఆత్రుత అక్కినేని అభిమానుల్లో వుంది. దీనికి తోడు వినాయక్ డైరెక్ట్ చేస్తున్న ఈ ప్రాజెక్టుని నితిన్, నిఖితా రెడ్డిలు ప్రొడ్యూస్ చేయడం వంటివి సినిమాకి మరో ప్రత్యేక ఆకర్షణగా నిలిచాయి. బ్రూస్ లీ, అఖిల్ మాత్రమే కాకుండా ఇతర టాప్ హీరోల సినిమాలు కూడా దసరా టార్గెట్‌గా రిలీజవుతున్నాయి. మరి దసరా రేస్‌లో ఎవరు గెలుస్తారో వేచిచూడాల్సిందే.